Datum: 21. 12 .2010

Zadeva: **Zapisnik zbora načelnikov Komisije za alpinizem,**

ki je bil v torek, 21. decembra 2010, ob 18. uri v prostorih Domžalskega doma, na Ljubljanski cesti 58

v Domžalah (pritličje, velika dvorana).

Uvodne besede načelnika Komisije za alpinizem Mihe Habjana. Trenutek tišine posvečen vsem, ki so izgubili življenje v gorah.

**Ad1/ Izvolitev delovnega predsedstva, zapisnikarja, overovatelja zapisnika ter verifikacijske komisije.**

Načelnik KA, Miha Habjan, je predlagal izvolitev delovnega predsedstva v sestavi:

Alen Marinović – predsednik zbora

Tomaž Leban (AO Koper) in Matej Smerkolj (AO Tržič) – člana zbora

**Sklep 1.1.:**

Zbor je soglasno potrdil delovno predsedstvo v sestavi:

Predsednik zbora - Alen Marinović.

Člana zbora - Tomaž Leban (AO Koper)in Matej Smerkolj (AO Tržič)

Predsednik zbora Alen Marinović je predlagal še ostala delovna telesa:

Matjaž Šerkezi – zapisnikar

Tomislav Aurednik (AK Slovenska Bistrica) in Marko Makuc (AO Cerkno) – overovatelja zapisnika

Andrej Napotnik (AO TAM) in Matej Kladnik (AO Kamnik) – verifikacijska komisija.

**Sklep 1.2.:**

Zbor je soglasno potrdil delovna telesa v predlagani sestavi.

**Prisotni načelniki oz. namestniki odsekov/klubov:** Akademski AO, AO Celje Matica, AO Cerkno, AO Črnuče, AO Domžale, AK Grmada Celje, AO Idrija, AO Kamnik, AO Ljubljana Matica, AO Nova Gorica, Obalni AO, PAK Senovo, AO Rašica, AK Ravne na Koroškem, AK Slovenj Gradec, AK Slovenska Bistrica, AS Slovenska Bistrica, Soški AO Tolmin, Šaleški AO Velenje, AO TAM, AO Tržič, AO Vipava, AO Železničar in AO Koper.

**Ostali prisotni:**

Bojan Rotovnik, predsednik PZS

Tone Tomše in Slavica Tovšak– podpredsedniki PZS

Zdenka Mihelič – predstavnica PZS za stike z javnostjo

Tomo Česen – načelnik KŠP

Tone Škarja – načelnik KOTG

Aljaž Anderle – AO Tržič

Verifikacijska komisija je poročala, da je od 41 registriranih odsekov/klubov zastopanih na zboru 24. Delovni predsednik je ugotovil, da je zbor sklepčen. Zbor je začel z delom.

**Ad 2/ Sprejem predlaganega dnevnega reda**

Predsednik zbora je prebral predlagani

**Dnevni red:**

1. Izvolitev delovnega predsedstva, zapisnikarja in overovatelja zapisnika ter verifikacijske komisije
2. Sprejem predlaganega dnevnega reda
3. Pregled realizacije sklepov zadnjega zbora načelnikov
4. Poročilo o delu v letu 2010
5. Finančno poročilo za leto 2010
6. Plan dela za 2011
7. Finančni plan za 2011
8. Razno

**Sklep 2.1.:**

Zbor načelnikov je predlagani dnevni red sprejel z večino glasov navzočih načelnikov oz. namestnikov.

**Ad 3/ Pregled realizacije sklepov zadnjega zbora načelnikov**

Zapisnik zbora načelnikov z dne 04. marca 2010 je bil poslan vsem načelnikom odsekov.

Miha Habjan je na kratko preletel zapisnik in povedal, da so realizirani vsi sklepi razen:

***»Ad10/Razno:***

***Mišo Primc (AO Celje Matica)*** *je predlagal spremembo 14. in 25. člena pravilnika KA in sicer (dopolnitev je odebeljena):*

*14. člen*

*Naloge zbora načelnikov so:*

* *voli in razrešuje* ***načelnika in*** *člane KA in njenih stalnih podkomisij* ***vsaki dve leti*** *s potrditvijo UO PZS,*
* *določi predlog in predlog sprememb Alpinističnega pravilnika z 2/3 večino prisotnih,*
* *sprejema in spreminja Alpinistične kriterije,*
* *sprejema poročilo o izvršitvi akcijskega in finančnega načrta o delu KA za preteklo obdobje,*
* *določa predlog akcijskega finančnega plana KA,*
* *sprejema predlog srednjeročnega razvoja alpinizma.*

*in*

*25. člen*

*Sopodpisnik finančnih dokumentov za KA je načelnik KA oz. oseba, ki jo pooblasti* ***KA PZS****.*

***Sklep 10.2.:*** *Predlog bo Komisija za alpinizem pregledala in poročala na naslednjem zboru načelnikov Komisije za alpinizem.«*

Komisija za alpinizem je proučila predlog in podala obrazložitev:

* člen št. 14 ostaja enak, saj je nesmiselno vsake dve leti voliti načelnika in člane KA, ko se šele dodobra vpeljejo v delo.
* členu št. 25 se na koncu stavka doda KA PZS.

**Sklep 3.1.:** Zbor načelnikov je sprejel sklep, da člen št. 14 ostaja enak dosedanjemu. Členu št. 25 se na koncu stavka doda »KA PZS«. Člen se tako glasi:

*Sopodpisnik finančnih dokumentov za KA je načelnik KA oz. oseba, ki jo pooblasti* ***KA PZS****.*

Ker na zapisnik ni bilo drugih pripomb je bil sprejet

**Sklep 3.2.:**

Zapisnik zbora načelnikov z dne 04. marca 2010 je bil sprejet z večino glasov navzočih načelnikov oz. namestnikov. Doda se sklep glede pravilnika.

**Ad 4/ Poročilo o delu v letu 2010**

Poročilo o delu KA v letu 2010 je podal Miha Habjan (poročilo je priloga arhivskega zapisnika).

Kategorizacijo računa Tadej Debevec. Organiziral smo zbor alpinistov pod vodstvom AO Vipava.

Načelnik KA je podal kritiko na neudeležbo alpinistov na zboru alpinistov. Pri tem je poudaril vlogo načelnikov. Povedal je, da bosta naslednji zbor organizirala AO Rašica in AO Črnuče na Rašici in sicer 16. 04. 2011, kjer bo tudi podelitev diplom vsem novim alpinistom in alpinističnim inštruktorjem.

Izdaja zbornika Slovenski alpinizem bo združena s številko 2010 (2009 in 2010). Prvič smo organizirali poletni tabor v Marmoladi in po odzivu je bil uspešen.

Pri oceni odprav je bilo podarjeno, da je glavno vlogo odigralo vreme, ki je bistveno vplivalo na neuspešnost. Tone Škarja je pripomnil, da manjka nekoliko potrpljenja pri alpinistih. Cilji za leto 2011 so ambiciozni.

Peter Jeromel sprašuje glede alpinistične reprezentance. Zanima ga, če se kaj dogaja na tem področju?

Miha Habjan mu je pojasnil, da je bila reprezentanca do sedaj zgolj na papirju in da se bo KA v kratkem resno lotila te, že dolgo načrtovane, aktivnosti. Program bo postavljen po vzoru tujih organizacij in načelniki bodo o tem obveščeni do pomladanskega zbora načelnikov.

Poročilo za PTLP je pripravila Jasna Pečjak.

Poročili za leto 2010 je bilo dano na razpravo. Nanj ni bilo posebnih pripomb.

**Sklep 4.1.:**

Poročili o delu Komisije za alpinizem v letu 2010 je bil sprejet z večino glasov predstavnikov alpinističnih kolektivov.

**Ad 5/ Finančno poročilo za leto 2010**

Finančno poročilo KA za leto 2010 je podal Matjaž Šerkezi (finančno poročili je priloga arhivskega zapisnika).

Na poročili ni bilo dodatnih pripomb.

**Sklep 5.1.:**

Finančno poročilo Komisije za alpinizem za leto 2010 je bilo sprejeto z večino glasov predstavnikov alpinističnih kolektivov.

**Ad 6/ Plan dela za 2011**

Plan dela je predstavil načelnik KA Miha Habjan. Gradivo je bilo poslano vsem načelnikom po el. pošti (Plan dela je priloga arhivskega zapisnika). Zbor alpinistov bo letos v organizaciji AO Rašica in AO Črnuče.

Marko Petek (AO Kamnik) je predlagal, če se bi lahko na spletno stran KA dodal letni koledar aktivnosti.

KA PZS je finančno podprla projekt Primorske stene, spletni plezalni vodnik avtorja Petra Podgornika.

Resno se je začelo delati na pripravi učbenika Alpinistična šola za kar se je zavzel Tomo Česen.

KA PZS bo tesno sodelovala s KOTG PZS. KOTG bo pokrivala vse odprave, KA pa akcije po Evropi, izmenjave ter vzgojo. Organizirala bo poletni plezalni tabor. Ideja je tudi za poletni tabor v Chamonixu in tabor v Sloveniji. Planira se tudi mednarodno srečanje z novozelandskimi alpinisti.

S strani KA PZS se pričakuje aktivno sodelovanje načelnikov alpinističnih kolektivov s KA PZS.

Jeromel Peter se zanima glede reprezentance za tekmovalno ledno plezanje. Zanima ga zakaj ni bilo nobenega razpisa in izbora v zvezi s tem in da ga v prihodnje pričakuje.

Jasna Pečjak mi je pojasnila, da je izbor potekal na osnovi rezultatov in da je vse zapisano v priloženem poročilo. Hkrati je opozorila na slabo udeležbo na Humarjevem memorialu in pomanjkanje finančnih sredstev za slovenski pokal in tekmovalno ledno plezanje nasploh.

**Sklep 6.1.:**

Plan dela KA za leto 2011 je bil sprejet z večino glasov načelnikov oz. namestnikov alpinističnih kolektivov.

**Ad 7/ Finančni plan za 2011**

Kratko obrazložitev je podal Matjaž Šerkezi (finančni plan je priloga arhivskega zapisnika). Finančni plan je narejen na osnovi predhodnih predpostavk in lanskega dohodka Ministrstva za šolstvo in šport. Če bo teh sredstev manj, se bodo zadnje oklestile pri vzgoji.

V kolikor bo dotacij več bo presežek šel v program vrhunskih alpinistov.

Na finančni plan ni bilo pripomb.

**Sklep 7.1.:**

Finančni plan za leto 2011 je bil sprejet z večino glasov načelnikov oz. namestnikov alpinističnih kolektivov.

**Predsednik Planinske zveze Slovenije, Bojan Rotovnik** je podal nekaj smernic podal nekaj smernic za delovanje PZS v prihodnje. Poudaril je sodelovanje z GRZS in ZGVS in postavitev le tega na raven, ko smo bili še pod isto streho. Omenil je odprtje Slovenskega planinskega muzeja in njegov pomen za slovensko planinstvo in tudi alpinizem.

Sprejetje novega statuta PZS, kjer se pričakuje sodelovanje KA. Omeni zmanjšanje obsega planinskih priznanj. Prvi korak k temu je skupen izbor vrhunskih športnikov KA in KŠP.

Ustanovljen je bil planinski sklad katerega del sredstev je namenjen tudi dejavnosti mladih perspektivnih alpinistov. Zavedati se je treba, da moramo povečati del lastnih sredstev. Predstavil je Zdenko Mihelič, ki je odgovorna za stike z javnostjo. Poudaril pomen zavarovanja za člane PZS. Pogodba je veljavna do konec leta 2011. PZS že dela na tem, da uredi bolj prijazno članarino za člane PZS.

**Ad 8/ Razno**

Alen Marinović je razdelil anketne vprašalnike z namenom, da KA dobi povratne informacije o prepoznavnosti in potrebnosti alpinističnega tečaja v zimskih razmerah. Mnenja in ocene bomo uporabili za izboljšanje kakovosti prihodnjih tečajev.

**Sklep 8.1.:** Komisija za alpinizem z večino glasov načelnikov alpinističnih kolektivov ukinja registracijske kartončke. Denar, ki je bil zanje nakazan v letu 2010 se vrne.

Iztok Bokavšek predlaga za pripravo AŠ, da se naredi po vzoru učbenika italijanskega gorniškega združenja in objavi v elektronski obliki.

Tomo Česen pojasni, da KA že dela na tem, da so stvari objavljene na spletni strani in se bodo v prihodnje dopolnjevale.

Iztok Bokavšek opozori na razlike med alpinistično šolo in planinski šolo. Prav bi bilo, da se bi dorekle določene smernice. Za primer navede uporabo zgornjega dela pasu, kjer je razlika med alpinisti in VPZS.

Tomo Česen pojasni, da so gore zelo praktična stvar in da ne veljajo neki teoretični pristopi. Stvari je potrebno poznati večplastno in praktično, ter se na osnovi njih znati v določeni situaciji pravilno odločiti. To kar včasih piše v knjigah je lahko samo teorija.

Peter Jeromel opozori, da udeleženci seminarjev in usposabljanj, če že fotografirajo in snemajo določene vrvne manevre, tega naj NE objavljajo na spletnih straneh in blogih, ker je zelo nevarno, saj so fotografije in filmi vzeti iz konteksta in podajo celote oz. prave informacije. To pristojnost ima samo Komisija za alpinizem.

Tomo Aurednik je pohvalil organizacijo in izvedbo tečaja za alpinistične inštruktorje.

Zdenka Mihelič je prisotne seznanila z neformalnim srečanjem lednih plezalcev, ki bo v Sloveniji med 15. in 23. januarjem in povabila k sodelovanju.

***Zbor je bil zaključen ob 20.29 uri.***

Zapisnikar: Matjaž Šerkezi, strokovni sodelavec

Overovatelja zapisnika: Andrej Napotnik (AO TAM) in Matej Kladnik (AO Kamnik)

Miha Habjan, načelnik KA

Priloge:

* Finančno poročilo 2010
* Poročilo o delu za leto 2010
* Program 2011
* Finančni plan 2011
* Poročilo PTLP
* Plan PTLP
* Zapisnik zbora načelnikov\_04 03 2010